तपाईँले उप्काउनुभएको हाम्रो आफ्नै देशभित्रको ब्यथा साँच्चै हाम्रो एउटा राष्ट्रिय समस्या हो। नेपालीहरु नेपालीलाई हेप्न मनपराउँछन्। झन् पर्यटकीय क्षेत्रका हाम्रा दाजुभाइ-दिदीबहिनीहरु त नेपालीलाई देख्नै सक्दैनन्। 'विदेशीकै जति पैसा तिरेर खान्छु-बस्छु' भन्दा पनि पोखराको लेकसाइडका होटल-रेष्टुरेण्टहरुबाट नेपालीहरु लघारिएको धेरै देखेको छु र कतिपटक प्रत्यक्ष-अप्रत्यक्ष आफैंले पनि भोगेको छु। माओवादी 'जनयुद्ध' ताका विदेशी कम आउन थालेपछि भने बल्ल नेपालीको अलि-अलि सम्मान गर्थे ती 'साहू'हरुले। ग्राहक कम भएर धेरै होटल-लज बन्द हुँदा एक मन त 'ठीक्क भयो जाँ--हरुलाई!' भन्ने नलागेको पनि हैन। अचेल फेरि 'गोरा'हरुको ओइरो लाग्न थालेपछि पर्यटकीय क्षेत्रका हाम्रा स्वदेशी बन्धुहरुमा पूरानै बानी फर्किसक्यो होला।
